
ECEY5005/C – Syndod a rhyfeddod – Gwyddoniaeth, mathemateg a’r awyr agored.

Rhan 2 – Cysyniadau gwyddonol a mathemategol. 
Mae’r llun uchod yn dangos fferm leol yn Sir Benfro, ble mae digon o le i blant unrhyw oedran rhedeg o gwmpas ac archwilio posibiliadau newydd sydd yng nghysylltu â mathemateg a gwyddoniaeth. Wrth edrych ar y llun yma, gwelwn lawer o weithgareddau sy’n addas ar gyfer plant ifanc yn y blynyddoedd cynnar sydd yn gallu ehangu eu gwybodaeth fathemategol a gwyddonol a all hefyd fod o fudd i ddatblygiad plentyn mewn sawl ffordd. 
Gweithgaredd 1 – Adnabod siapiau.
 [image: ] Fel y gwelwn yn y cefndir, mae yna lawer o siediau, tractorau a pheiriannau. Mae’r holl wrthrychau yma yn cael eu gwneud allan o wahanol siapiau gan gynnwys sgwariau, trionglau, petryalau a chylchoedd. Mae Cwricwlwm Cymru (2020) yn dweud dylai plentyn o fewn cam gynnydd 1 archwilio, cymharu, a defnyddio iaith gyffredinol siapiau trwy chwarae ymchwiliol. Hefyd, trwy edrych ar ddatblygiad holistig y plentyn, maent yn datblygu geirfa well gan ddysgu am wahanol siapiau sydd yn cysylltu gydag ieithoedd, llythrennedd a chyfathrebu. Felly, y gweithgaredd y gellir ei ddefnyddio i gyflwyno siapiau i wybodaeth fathemategol yw i ail greu’r siediau, tractorau a’r peiriannau gan ddefnyddio adnoddau tu allan. Gall plant defnyddio unrhyw beth yn yr amgylchedd yma i greu amlinelliad sgwâr, to triongl, drws petryal a hyd yn oed ffenestri cylchol.  Gall rhain cynnwys dail, brigau, porfa neu gerrig. Gellir gwneud y gweithgaredd yma yn annibynnol neu mewn grŵp neu barau sydd yn gallu fod o fudd i’w sgiliau cymdeithasol a’u sgiliau gwaith tîm. Hefyd, trwy ganiatáu’r plant i gasglu nifer o wrthrychau allanol a phosib, maent yn rhoi teimlad o ryddid, archwilio, awyr iach ac yn cael nhw i symud  o gwmpas sydd yn gallu bod yn fuddiol tuag at eu datblygiad corfforol. Yn ystod y gweithgaredd yma, mae’r athrawes/athro yn chwarae rôl bwysig er enghraifft, sicrhau bod pob plentyn yn deall y dasg ac yn deall y wahanol siapau. I’r plant sydd angen rhywfaint o gymorth, gall athrawon defnyddio siapiau 2D o’r dosbarth i’w helpu i ddeall y siapiau. Mae’n bwysig hefyd bod yr athro yn sicrhau nad yw’r plant yn defnyddio gwrthrychau brwnt i greu’r siapiau a bod y plant yn aros yn agos i’r athro wrth gasglu’r gwrthrychau. Ar ôl i’r plant cwblhau’r gweithgaredd, mae’n syniad da i’r plant adrodd yn ôl i’r athrawes ar ba siapiau maent wedi defnyddio ac allan o ba wrthrychau. Gan wneud hyn, mae’r plant yn ehangu geirfa nhw ac yn datblygu dealltwriaeth dda ar siapiau. Hefyd, gan adrodd nôl i’r athrawes, gall helpu rhai plant i fagu hyder gyda’u sgiliau cymdeithasol.

Gweithgaredd 2 – Helfa synhwyrau.
Yn ôl y Cwricwlwm I Gymru (2020), dylai plant o fewn cam gynnydd 1 dangos chwilfrydedd, cwestiynu ac archwilio’r amgylchedd gan ddefnyddio'r pump synhwyrau. Gweld, clywed, arogli, teimlo a blasu. Gan edrych ar y llun, mae yna sawl ffordd i blant cael defnyddio eu synhwyrau mewn ffordd effeithiol iawn. Mae yna digon o ddail, brigau, a cherrig i’w cyffwrdd. Gall sŵn yr adar a’r defaid annog y plant i wrando. Mae yna fwyar yn tyfu i’r plant blasu. Gellir defnyddio’r blodau i arogli ac mae yna digon o bethau i’r plant gweld. Mae’r tywydd hefyd yn ffordd o gyflwyno'r synhwyrau gan ofyn i’r plant sut mae’r haul yn teimlo ar y corff. Er mwyn cyflwyno synhwyrau i blant, y gweithgaredd y gellir ei ddefnyddio yw helfa synhwyrau. Trwy adael i blentyn defnyddio ei synhwyrau, gallant ddarganfod pa synnwyr maen nhw’n mwynhau defnyddio a beth oedd wedi gwneud nhw i deimlo’n gyfforddus ac yn anghyfforddus. Mae hyn yn gallu helpu plant i ehangu eu sgiliau emosiynol. Felly, yn ystod y gweithgaredd yma, mae’r plant yn gallu nodi lawr beth mae eu synhwyrau yn darganfod. Gall plant defnyddio clipfwrdd, papur a phensil i ysgrifennu’r hyn maen nhw’n ei weld, clywed, blasu, teimlo ac arogli sydd yn gallu bod o fudd i sgiliau iaith, llythrennedd a chyfathrebu a sgiliau motor rhan fwyaf o blant gan ddefnyddio pensil. Mae’r gweithgaredd yma yn gallu annog plant i archwilio ei synhwyrau a'r byd o’i gwmpas, yn gwella datblygiad synhwyraidd ac yn galluogi plant i ddod i adnabod y corff. Rôl yr athrawon yn ystod y gweithgaredd yma, yw addysgu’r plant am eu synhwyrau a sut i ddefnyddio nhw cyn eu defnyddio yn ystod y dasg yma. Mae rhaid i’r athrawon hefyd sicrhau bod y dasg yma yn addas i bawb. Mae rhai plant yn cael trafferth gyda datblygiad synhwyraidd nhw ac efallai na fyddant yn teimlo’n gyfforddus gyda’r gweithgaredd yma. Mae rhaid i athrawon bod yn barod i addasu pob gweithgaredd os oes angen ar gyfer plentyn. Dylent hefyd sicrhau, yn ystod y gweithgaredd yma, nid yw’r plant yn defnyddio eu synhwyrau tuag at unrhyw beth aflan ac anaddas.






Gweithgaredd 3 – Adnabod cylch bywyd blodyn.

Description automatically generated] Yn y llun yma, mae yna lawer o blanhigion yn tyfu. Mae yna lawer o goed, blodau, porfa a dail gwahanol. Gwelwn hefyd yn y llun uchod, defaid yn y cae ac adar neu drychfilod yn y coed a’r llwyni. Trwy drafod y planhigion a’r anifeiliaid yma, mae athrawon yn gallu addysgu plant am gylchoedd bywyd. Dylai plentyn o fewn cam gynnydd 1 adnabod bod planhigion ac anifeiliaid yn bethau byw sy’n tyfu (Cwricwlwm I Gymru, 2023). Trwy addysgu plant am gylchoedd bywyd, gallant ddeall y byd o’u cwmpas a chysylltu efo natur. Mae’r plant hefyd yn dysgu am wahanol rywogaethau, yn parchu bywyd i gyd ac yn gallu datblygu geirfa newydd. Felly, y gweithgaredd y gellir ei ddefnyddio yma yw creu cylch bywyd blodyn gan ddefnyddio’r adnoddau tu allan. Mae rhain yn cynnwys y pridd, brigau, dail a’r hadau. Os nad oes hadau i’w darganfod, mae’r athrawon yn gallu  dod a rhai. Mae’r adnoddau yma yn gallu helpu’r plant i ddeall sut mae blodyn yn tyfu. Felly, mae’r plant yn gallu defnyddio’r mwd i gynrychioli’r pridd, neu os oes pridd ar gael gall y plant defnyddio hynny yn lle. Mae’r cerrig bach yn gallu cynrychioli’r hadau, neu i gael y plant i symud, gallant archwilio am hadau eu hunan. Gellir defnyddio’r borfa a’r dail i gynrychioli coes y blodyn ac yn olaf, gall y plant orffen eu cylch bywyd gyda’r blodau a welwn yn y llun. Mae cam gynnydd 1 o fewn y Cwricwlwm I Gymru (2023)  hefyd yn dweud dylai plant archwilio priodweddau defnyddiau, a dewis gwahanol ddefnyddiau at ddefnydd penodol sydd yn gallu cysylltu ag archwilio’r defnyddiau yma. Mae plant yn gallu dysgu tipyn o bethau gwahanol yn ystod y gweithgaredd yma. Gallant ddysgu am wahanol rannau’r blodyn fel y coes neu’r petalau. Gall plant dysgu am wahanol hadau a bod rhai hadau yn gallu tyfu mewn i ffrwythau, llysiau neu blanhigion. Hefyd, mae plant yn gallu dysgu am y pwysigrwydd o ddŵr a bod angen dŵr ar bobl, planhigion ac anifeiliaid i dyfu mewn ffordd iachus.

Rhan 3 – Asesiad budd-risg.

	Ardal/ Lleoliad
	
	Dyddiad
	

	Aseswr:  
	
	Dyddiad adolygu  
	

	Profiad yn archwilio'r gofod awyr agored yn y ffotograff
	[bookmark: cysill]Sut fydd plant cael BUDD o’r weithgaredd?
	Peryglon a risgiau posib
	Pwy sydd mewn perygl (risg)?
	RHAGOFALAU ar waith i leihau'r risg o anaf

	Graddfa Risg ar ol y rhagofalau: Isel/Canolig/Uchel

	Ail greu’r siediau, tractorau a’r peiriannau gan ddefnyddio adnoddau tu allan i adnabod y siapiau. 
	· Mae’r plant yn dysgu am wahanol siapiau a bod pob gwrthrych yn cael ei wneud o siâp penodol neu siapiau gwahanol.
· Mae’r plant yn gallu datblygu sgiliau Newydd fel cydsymud llygaid, datrys problemau a sgiliau motor. 
· Trwy gasglu’r adnoddau allanol, mae’r plant yn gallu dysgu sgiliau mathemategol eraill fel cyfri a phatrymau.
· Mae siapiau sylfaenol fel cylchoedd, trionglau a sgwariau yn wahanol iawn i’w gilydd. Mae hyn yn helpu plant i ddeall ac ymarfer yr un fath ac yn wahanol. 
	· Wrth gasglu’r adnoddau allanol, gall rhai ohonynt fod yn frwnt neu’n aflan. Ac efallai y bydd rhai plant gydag alergedd i’r blodau. 
· Ar ddiwrnod y gweithgaredd, efallai bydd ffermwyr yn gweithio ar y tractor neu bydd gweithwyr yn y siediau ac efallai na fydd llawer o le i archwilio. 
· Wrth archwilio am yr adnoddau, mae yna berygl bod y plant yn cerdded i ffwrdd a mynd ar goll i’r cae arall. 
· Mae yna risg o beryglon tân, fel tanau gwyllt, llosgiadau, neu anadlu mwg. Mae’r risgiau yma yn gallu digwydd draw wrth y peiriannau.
	Plant/ oedolion
	· Cyn dechrau’r gweithgaredd, mae’r athro neu’r oedolyn yn gallu trafod gyda rhieni'r plant i weld os oes gan unrhyw blentyn alergedd tuag at blanhigyn penodol, neu hyd yn oed trychfilod/anifail gwelwn yn y llun uchod. Os yw hyn yn broblem, mae’n bwysig bod unrhyw oedolyn yn cario meddyginiaeth ar gyfer y plentyn. 

· Cyn ymweld â’r lleoliad yma, dylai’r athrawon ffonio pwy bynnag sy’n berchen neu’n rhedeg y fferm i weld os oes unrhyw un yn gweithio'r diwrnod hwnnw fel bod digon o le a hyd yn oed mwy o amser i’r plant cael archwilio. 
· Cyn ymweld â’r lleoliad yma, dylai’r athrawon rhoi rheolau llym i’r plant ynghlyn â cherdded i ffwrdd ac i mewn grŵp. Gallai’r athrawon rhoi’r plant mewn grwpiau a gwneud yn siŵr ei fod yr athrawon mewn cymhareb.  
	Isel

	Helfa synhwyrau – Chwilio am wrthrychau sydd yn cysylltu a'r synhwyrau gwahanol. 
	· Mae’r gweithgaredd yma yn gallu helpu plant i archwilio a dod i adnabod eu synhwyrau. Hefyd, mae’r plant yn gallu dod i adnabod eu corff a’r byd o’u cwmpas. 
· Mae’r gweithgaredd yma yn rhoi cyfle i blant symud y corff a gwneud ymarfer corff.
· Hefyd, mae’r gweithgaredd yma yn gallu dysgu plant am y tywydd a'r newidiadau mae’r tywydd yn gallu neud yn ystod tymorau gwahanol ar effaith a’r teimlad mae’n gallu neud i’r corff. 
· Wrth ysgrifennu yr hyn maen nhw’n darganfod, mae plant yn dysgu sgiliau fel ysgrifennu, cyfathrebu a sut i ddefnyddio clipfwrdd. 
	· Mae’r tywydd yn y llun yma yn heulog, sydd yn gallu achosi risg o losgi neu gall y gwres bod yn ormod i rai plant. 
· Wrth archwilio’r fferm, mae yna perygl bod y ffens, ble mae’r defaid yn cael ei gadw, yn ddiffygiol sydd yn gallu arwain at y defaid yn dod allan. 
· Wrth ddefnyddio eu synhwyrau, mae plant mewn perygl o ddarganfod rhai pethau anaddas er enghraifft cyffwrdd â drain ar flodyn neu yn flasu ffrwythau brwnt. 
	Plant 
	· Er mwyn atal risgiau o’r haul, dylai athrawon gofyn i’r plant rhoi eli haul arno cyn gwneud y gweithgaredd. Gall athrawon hefyd annog y blant i ddod â dŵr gyda nhw a hefyd dillad addas fel siorts, het haul a chrys-t.
· Fel wnaethom trafod yn y risg cyntaf, gall athrawon ffonio perchennog y fferm neu pwy bynnag sy’n ei redeg i weld os ydy’r ffens ynghlwm yn ddiogel. Ar ddiwrnod y gweithgaredd, gall athrawon wirio eu hunain.  
· Er mwyn atal y plant rhag codi unrhyw beth brwnt neu peryglus, gall yr athrawon annog y blant i beidio â chyffwrdd ag unrhyw beth a allai edrych yn anaddas neu unrhyw beth nad yw’r plant yn gyfarwydd gyda.  
	Isel 

	Deall cylch bywyd blodyn gan ddefnyddio’r rhannau rhydd sydd o’I gwmpas. 
	· Mae plant yn gallu dysgu sut i barchu a gofalu am y rhai o’u cwmpas. 
· Gan addysgu plant am gylchoedd bywyd, maent yn helpu i ddeall o ble y deathon nhw. 
· Mae plant yn gallu deall a delio â newidiadau a thwf or byd o’u cwmpas. 
· Mae’r gweithgaredd yma yn gallu helpu plant i ddeall rhannau o’r blodyn a hefyd bod angen dŵr neu bwyd ar bopeth i dyfu’n iach. Felly, mae’r gweithgaredd yma hefyd yn gallu dysgu plant sut i gadw ein hunan yn iach. 
· Gall cylchoedd bywyd ddysgu plant am gyfrifoldebau ac yna gallant annog plentyn i ofalu am ei blanhigyn ei hun. 
	· Trwy gasglu blodau yn ystod y gweithgaredd yma, mae yna risg o ddewis blodau peryglus. Mae rhain yn cynnwys rhyngweithiadau bywyd gwyllt, fel brathiadau, pigiadau neu ymosodau. 
· Wrth weithio yn yr awyr agored, mae yna risg bron pob amser o syrthio drosodd a derbyn crafiadau. Gall hyn gael ei achosi drwy faglu dros y rhannau rhydd fel y cerrig neu’r brigau. 
· Gan fod yr lleoliad yma yn agored i’r pobl cyhoeddus, mae yna risg o faw ci.
	Plant
	· Er mwyn osgoi plant rhag pigo blodau peryglus, gall oedolion addysgu’r gwahanol flodau iddyn nhw a gwneud yn glir pa flodau y gallant ac na allant gyffwrdd. 
· Er mwyn osgoi damweiniau fel baglu a syrthio, dylai plant gerdded o gwmpas i gasglu’r rhannau rhydd ac osgoi unrhyw peryglon. Mae hyn hefyd yn cynnwys baw ci.

	Isel

	
	
	
	
	
	

	
	
	
	
	
	

	
	
	
	
	
	

	
	
	
	
	
	






Rhan 4 – Oedolion yn cefnogi gwyddoniaeth/mathemateg yn yr awyr agored.
Mae chwarae yn yr awyr agored yn cynnig cymaint o fanteision i blant ifanc. Mae dealltwriaeth plant o’r byd a’u gallu i ddeall syniadau sylfaenol gwyddonol yn cael eu cynorwyo’n fawr wrth ddysgu yn yr awyr agored. Gan chwarae tu allan, mae hyn yn ffordd wych o ddysgu’r llawenydd o ymarfer corff i blant (Kinser, 2019). Wrth gymryd rhan mewn gweithgareddau sy’n mynnu cydbwysedd, fel rhedeg, neidio, dringo, taflu a chicio, mae plant yn datblygu sgiliau echddygol manwl ac yn creu arfer o fod yn egnïol (Kinser 2019). Yn ôl Glassy (2023) mae chwarae tu allan yn meithrin ymdeimlad o ryfeddod, creadigrwydd a meddwl beirniadol. Yn ogystal, gan chwarae yn yr awyr agored, maent yn hyrwyddo datblygiad cymdeithasol ac emosiynol plentyn. Gan roi dewis i blant i ddewis gweithgaredd hwylus, maent yn ennyn diddordeb sydd hefyd yn hyrwyddo hyder ac yn rhoi ymdeimlad o annibyniaeth ac asiantaeth. Mae’r awyr agored hefyd yn rhoi opsiynau i blant ar gyfer chwarae dychmygus (Learning resources, 2022). Credai Froebel y dylai plant tyfu i fyny yn ymgolli mewn natur o oedran ifanc. Honnodd fod natur yn darparu byd synhwyraidd cyfoethog sydd yn llawn nodweddion diddorol i archwilio, ymchwilio a dysgu trwy ymchwiliad gweithredol (Tovey, 2022). Anogodd blant i gymryd rhan mewn chwarae peryglus. Credodd hefyd bod natur yn darparu cyfoeth o gyfleoedd ar gyfer chwarae dychmygol a creadigol (Tovey, 2022). Yn yr un modd, roedd Dr Maria Montessori mor argyhoeddedig bod pŵer yr amgylchedd dysgu naturiol yn rhoi mynediad dilyffethair i’r awyr agored i blant (Sue, 2023). Yn fyd delfrydol Montessori, ni fydd unrhyw wahaniad rhwng yr ystafell dosbarth tu fewn ac yn yr awyr agored (Sue, 2023). O fewn hawliau’r plant, mae erthygl 23 yn datgan y dylai pob plentyn ag anabledd mwynhau’r bywyd gorau posibl (Unicef, 2023). Mae erthygl 31 yn amlygu'r pwysigrwydd o orffwys, ymlacio, chwarae a chymryd rhan mewn gweithgareddau diwylliannol a chreadigol.
Mae rhaid i chwarae a dysgu yn yr awyr agored derbyn yr un sylw â dysgu a chwarae tu mewn er mwyn bod yn effeithiol (Williams, 2022). Mae sgiliau rheoli a strwythuro athrawon mewn mannau awyr agored mor bwysig â darparu mynediad i’r awyr agored. Er enghraifft, mae gallu plant ar gyfer ymateb creadigol nhw i adnoddau a rhannau rhydd yn ddibynnol ar y ffordd mae oedolion yn hwyluso chwarae. Mae oedolion hefyd yn cael dylanwad enfawr ar symudiadau corfforol plentyn a'i synnwyr cysylltiad i’r byd naturiol (The education hub, 2020).  Os oes angen cynnal dysgu a datblygiad ystyrlon yn yr awyr agored, mae model dysgu cymdeithasol Vygotsky yn awgrymu bod ansawdd, amlder ac amseriad rhyngweithio rhwng plant ac oedolion yn ganolog ar gyfer datblygiad gweithrediad trefn (Tovey, 2022).  Mae theori Vygotsky ar “the more knowledgeable other” yn golygu person sydd â mwy o wybodaeth a sgiliau na’r dysgwr (Cherry, 2023). Yn aml, rhiant neu athro sy’n darparu cyfleoedd addysgol. Yn ôl theori datblygiad gwybyddol Vygotsky, mae plant sydd yn yr ‘Zone of proximal development’ ar gyfer tasg benodol bron â chyflawni’r dasg yn hollol annibynnol. Gydag ychydig o gymorth wrth bobl eraill, mae plant yn gallu cyflawni’r dasg yn llwyddiannus (The psychology notes, 2022). 
Mae’n bwysig bod yn fodel rôl gadarnhaol, weithredol ond hefyd i adael y plentyn cymryd cyfrifoldeb ar adegau a chymryd risgiau. Mae’n bwysig i greu amgylchedd ble mae’r plentyn yn ddigol rhag niwed. Mae’r awyr agored yn llawn cyfleoedd cyfoeddog ar gyfer dysgu plant mathemateg a gwyddoniaeth sydd yn gallu ennyn diddordeb plant i ddatrys problemau (Mclennan, 2017).
Gan ychwanegu adnoddau gwyddonol a mathemategol tu allan, maent yn ysbrydoli plant i chwarae mewn ffordd newydd a chymhleth.  Gellir rhannau rhydd fel cerrig, blodau a mes annog plant i gyfri, didoli yn ôl maent neu liw ac mae brigau yn gallu helpu plant i adnabod llinell rhif (Mclennan, 2017). Gall gweithgareddau gwyddoniaeth yn yr awyr agored cynnwys plannu blodyn ac yna deall ei gylch bywyd, adnabod y gwahanol dywydd a llawer o arbrofion eraill. Mae plant ifanc angen amrywiaeth o weithgareddau i gymryd rhan mewn profiadau tu allan o’r dosbarth mewn awyr agored. Dylai amgylchedd chwarae awyr agored da cael amrywiaeth o weithgareddau sy’n apelio at wahanol grwpiau oedran neu ddiddordebau. Er enghraifft, gall maes chwarae cynnwys pyllau tywod, fframiau dringo, sleidiau, siglenni, nodweddion dŵr a choed ar gyfer dringo neu archwilio natur. Gan gynnwys amrywiaeth o weithgareddau fel hyn yn caniatáu bod plant yn archwilio eu diddordebau eu hunain wrth barhau i gymryd rhan mewn gweithgareddau corfforol (Ey answers, 2023) . Elfen allweddol o chwarae yn yr awyr agored yw arsylwi. Os oes perthynas da gyda’r oedolyn a’r plentyn, maent yn gwneud arsylwi lot yn hawdd. Mae’n bwysig bod oedolion yn chwilio am ddangosyddion allweddol o le mewn plant fel bod yn hapus, digymell, mynegiannol, hamddenol, agored a bywiog (Learning through landscapes, 2023). Gall arsylwi ar dwf a datblygiad plentyn ifanc bod yn ddiddorol iawn ac yn bleserus (Broadwell, 2019). Wrth arsylwi yn yr awyr agored, mae oedolion yn dysgu ac yn gweld datblygiad iaith plentyn, sgiliau motor plentyn, sgiliau cymdeithasol a sgiliau emosiynol plentyn (Broadwell, 2019). 
Mae plant ifanc yn cael eu hamgylchynu gan bethau nad ydyn nhw’n eu deall. Mae hynny’n golygu gall eu bywydau pob dydd fod yn ddryslyd ac yn ansicr. Gan ailadrodd mae’n werthfawr i blant oherwydd bob tro y byddant yn profi rhywbeth Newydd, mae’r wybodaeth yn dod yn fwy clir ac mae’r teimlad o hunanwerth yn cynyddu (Arnerich, 2018). Mae ailadrodd yn cynyddu hyder ac yn cryfhau’r cysylltiadau yn yr ymennydd sy’n helpu plant i ddysgu. Nid darllen yr un llyfr neu gymryd rhan yn yr un gweithgaredd dro ar ôl tro yw’r unig ddiffiniad o ailadrodd. Yn hytrach, mae ailadrodd yn golygu unrhyw fath o swydd sy’n rhoi cyfle i’r plentyn ymarfer sgil newydd (Juju, 2022). Un o’r pethau y gall ymarferwyr ei wneud i hyrwyddo meddwl a dysgu plant yw modelu bod yn feddyliwr. Trwy gyflwyno chwilfrydedd eich hun neu drwy ddangos eich bod yn cael eich synnu gan rywbeth yn gallu sbarduno’r un ymdeimlad o chwilfrydedd a diddordeb yn y plant (Herbert, 2021). Enghreifftiau o’r cwestiynau yma yw,
· Tybed sut y gallen ni wneud…?
· Tybed beth fydd yn digwydd os…?
· Tybed beth arall y gallen ni ei wneud?
Mae plant yn agored i’r broses o feddwl yn greadigol trwy ddefnyddio mathau hyn o gwestiynau, sydd hefyd yn hyrwyddo rhannau syniadau ac yn awgrymu bod sawl dull o ddatrys problemau (Herbert, 2021). Mae rhaid i ymarferydd ac oedolion rhoi digon o amser i blant drafod a myfyrio heb bwyso arnynt i ddod o hyd i ateb er mwyn hwyluso’r broses (Herbert, 2021).  Gan ofyn cwestiynau gwyddonol a mathemategol, maent yn helpu plant i ddatblygu sgiliau bywyd allweddol, gan gynnwys y gallu i gyfathrebu, trefnu a chanolbwyntio. Gan ofyn cwestiynau gwyddonol i blant, maent hefyd yn helpu nhw i ddatblygu eu synhwyrau a’u hymwybyddiaeth yn gyffredinol (Liftoff, 2023). Gan ofyn cwestiynau mathemategol, maent yn tynnu ymdrechion y dosbarth at ei gilydd ac yn annog plant i rannu a chymharu strategaethau ac atebion (Way, 2014).
Fodd bynnag, mae rhai pobl yn credu nad yw chwarae neu ddysgu yn yr awyr agored yn syniad da. Credai Waters (2020) bod un broblem o chwarae neu ddysgu yn yr awyr agored yw gallant fod yn anodd i fonitor. Gan chwarae tu allan, mae plant yn tueddu i redeg i ffwrdd heb oruchwyliaeth ac amlygu eu hunain i berygl. Credai hefyd bod y tywydd hefyd yn gallu creu problem wrth chwarae neu ddysgu yn yr awyr agored, gan nad yw plant weithiau’n sylweddoli’r effaith y mae tymereddau ac amodau tywydd yn ei chael arnynt (Waters, 2020). Gall tywydd poeth arwain at losgiadau ac mae tywydd oer yn gadael plant i fod yn dueddol o gael annwyd neu salwch. Mae’r absenoldeb o waliau a thoeau yn gwneud i’r awyr agored yn dueddol o lwch a bacteria gan ei fod yn agored i’r byd tu allan (Irec, 2018). Gan adael i blant dysgu a chwarae mewn mannau fel hyn, maent yn agored i’r risgiau o alergeddau, germau a hyd yn oed rhwd os nad yw’r offer yn cael ei gynnal yn iawn.  Offer sydd heb gael ei gynnal am amser hir yn debygol o dorri. Os nad oes gan y maes strwythur diogelwch, mae plant yn dueddol o wynebu risg o anafiadau, cleisiau neu doriadau (Irec, 2018).
Casgliad.
I gloi, mae yna lawer o fanteision i ddysgu yn yr awyr agored a all fod o fudd i ddatblygiad cyfannol plentyn. Gall fod llawer o gyfleoedd mathemategol a gwyddonol yn yr awyr agored fel y gwelwn yn rhan 2 yn y portffolio yma. Yn ystod dysgu yn yr awyr agored, mae gan oedolion llawer o rolau i gadw plant yn ddiogel ac i sicrhau eu bod yn mwynhau dysgu yn yr awyr agored. Fodd bynnag, rhaid i oedolion hefyd ystyried y risgiau dysgu yn yr awyr agored a sut gallent effeithio ar ddysgu a datblygiad plentyn.

